Document ID: 32013D0491

KOMISJONI RAKENDUSOTSUS,
7. oktoober 2013,
millega muudetakse otsust 2009/821/EÜ seoses piirikontrollipunktide loeteluga
(teatavaks tehtud numbri C(2013) 6383 all)
(EMPs kohaldatav tekst)
(2013/491/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 20 lõikeid 1 ja 3,
võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (2) eriti selle artikli 6 lõike 4 teise lõigu teist lauset ja lõiget 5,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (3) eriti selle artikli 6 lõiget 2,
ning arvestades järgmist:
(1)
Komisjoni otsuses 2009/821/EÜ (4) on sätestatud loetelu piirikontrollipunktidest, mis on heaks kiidetud kooskõlas direktiividega 91/496/EMÜ ja 97/78/EÜ. See loetelu on esitatud kõnealuse otsuse I lisas.
(2)
Taanilt, Saksamaalt, Hispaanialt, Prantsusmaalt, Itaalialt ja Ühendkuningriigilt saadud teabe alusel tuleks otsuse 2009/821/EÜ I lisas sätestatud loetelus neis liikmesriikides paiknevate piirikontrollipunktide kohta tehtud kandeid muuta.
(3)
Komisjoni audititalituse (mida varem nimetati komisjoni järelevalvetalituseks), Toidu- ja Veterinaarameti (FVO) korraldatud rahuldavate tulemustega auditite põhjal võiks neljale piirikontrollipunktile Horvaatias lisada täiendavad heakskiitmise kategooriad ja lisada tuleks uus piirikontrollipunkt London-Gateway sadamas Ühendkuningriigis ning kõnealuseid liikmesriike käsitlevaid kandeid tuleks otsuse 2009/821/EÜ I lisas esitatud loetelus vastavalt muuta. Kuna Horvaatia ühinemisleping jõustus 1. juulil 2013 ja eespool nimetatud audit on korraldatud enne seda, tuleks Horvaatia piirikontrollipunktidega seotud muudatusi kohaldada kaubandustõkete vältimiseks tagasiulatuvalt alates 1. juulist 2013.
(4)
Poola on teatanud, et Świnoujścies paiknevat piirikontrollipunkti käsitlev kanne tuleks selle liikmesriigi kannete loetelust välja jätta. Seega tuleks otsuse 2009/821/EÜ I lisas sätestatud loetelus esitatud kandeid kõnealuse liikmesriigi kohta vastavalt muuta.
(5)
Seepärast tuleks otsust 2009/821/EÜ vastavalt muuta.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2009/821/EÜ I lisa muudetakse käesoleva otsuse lisa kohaselt.
Artikkel 2
Lisa punktis 5 esitatud muudatust kohaldatakse tagasiulatuvalt alates 1. juulist 2013.
Artikkel 3
Käesolev otsus on adresseeritud liikmesriikidele.
Brüssel, 7. oktoober 2013

Labels: 11
3
18
6